recursal/SuperWikiNEXT-32B huggingface dataset:
**טוריאזאוריה** (שם מדעי: **Turiasauria**) הוא ענף של דינוזאורים זאורופודים שחיו ברחבי אפריקה, אירופה ואמריקה הצפונית בין היורה התיכון לקרטיקון התחתון לפני 164 עד 125 מיליון שנה מזמננו.

קבוצה זו הוגדרה ב-2006 בידי החוקרים פרנסיסקו גאסקו (Francisco Gascó) ורויו טורס (Royo-Torres), כחלק מהזאורופודים האאוזאורופודים. בעבר הם השתייכו לקבוצה נאוזאורופודה, אך מספר הבדלים ביניהם לשאר בני הקבוצה כמו דמויי דיפלודוקיים והמקרונריה הכריעו על סיווגם לקבוצה דומה, הקרובה מעט לצטיוזאוריים ולממנצ'יזאוריים.

מינים אלה היו נמוכים יחסית, עם עצמות כתפיים נמוכות, צוואר קצר יחסית וגולגולת כדורית דומה לגולגולת קמרזאורוס. ואולם הגדול מביניהם וכנראה הגדול בדינוזאורים של אירופה היה הטוריאזאורוס שהגיע לאורך 30 מטר ולמשקל 40 עד 80 טון. הם ניזונו בעיקר משרכים וממחטניים שהתקיימו ביורה וגם בתחילת הקרטיקון. עם זאת כנראה התחרות עם דינוזאורים אחרים ושינויים בתנאי הסביבה גרמו להכחדתם.

ייתכן שהם היו אבות הנאוזאורופודים, אך ייתכן שהם התפתחו באופן עצמאי (בתור אבולוציה מתכנסת) לצורה דומה.

סוגים
-----

* *Amanzia*
* אטלזאורוס (*Atlasaurus*)?
* קרדיודון (*Cardiodon*)?
* *Losillasaurus*
* *Mierasaurus*
* *Moabosaurus*
* *Neosodon*?
* *Oplosaurus*?
* *Tendaguria*
* טוריאזאורוס (*Turiasaurus*)
* *Zby*

קישורים חיצוניים
----------------

ויקישיתוף מדיה וקבצים בנושא **טוריאזאוריה** בוויקישיתוף
אוטומציה בהנדסה חקלאית מתקדמת
**הנדסה חקלאית** היא תת-תחום הנדסי של הנדסה אזרחית, העוסק בתכנון מכלולים הנדסיים-ביולוגיים.

הנדסה חקלאית נחלקת לשני תחומים עיקריים: תכנון מכונות חקלאיות או מים וקרקע. התחום בא לשרת את החקלאות המודרנית שנסמכת במידה רבה על התחום כדי להגדיל את כמות התוצרת, הטיב שהוא פרמטר חשוב מההיבט הצרכני, וחדשנות המאפשרת לחקלאים לקבל מחירים גבוהים עבור תוצרת מיוחדת.

ההנדסה החקלאית היא **הנדסה רב-תחומית**, וקשורה בעיקר למדעי הכימיה, הביולוגיה, אך מהנדסים חקלאים בעלי ידע נרחב גם בתחומי אקולוגיה, מכניקה, בקרה, אופטימיזציה וניהול.

החקלאות המודרנית
----------------

בעבר אחוז גדול של אוכלוסיית העולם יצרה מזון באופן עצמאי, כיום עקב התקדמות ההנדסה החקלאית בשיפור מכונות, אוטומציה, שליטה ובקרה וייעול של מערכות טבעיות בשילוב עם פיתוחים אגרונומיים ביולוגיים בצמח, רק כ-2% עוסקים בתחום בארצות מערביות.

הכשרת המהנדס החקלאי
-------------------

המהנדס החקלאי מקבל **הכשרה מגוונת**, הן בתחומי הבסיס כגון מתמטיקה, פיזיקה, כימיה שפת תכנות ושרטוט הנדסי, תכנון בעזרת מחשב (CAD) הן בתחומים הקשורים בצומח כגון ביולוגיה של הצמח, אגרונומיה, קרקע, כימיה בצומח, בוטניקה, והן בתחומים הנדסיים כגון הנדסת מכונות, מכניקת זורמים, הנדסת מים, מבוא להנדסת חשמל, מערכות חישה ובקרה, דינמיקה של רכב בשטח חקלאי, טיפול בתוצרת חקלאית, תכנון מבני גידול כגון חממות, מחסני תבואה ועוד.

תחום עיסוקו של המהנדס החקלאי רחב ביותר, החל מתכנון מערכת השקיה לפרויקט חקלאי ועד תכנון הנדסי של חממות גידול, מתכנון תוכנת מחשב לאופטימיזציה של ייצור חלב ברפת ועד תכנון קו ייצור במפעל אריזה חקלאי.

לימודי הנדסה חקלאית בישראל
--------------------------

בישראל ניתן ללמוד הנדסה חקלאית רק במקום אחד והוא במסלול להנדסה בחקלאית השייכת לפקולטה להנדסה אזרחית בטכניון, הלימודים נמשכים כ-4 שנים בסיומם מקבלים הבוגרים תואר B.Sc בהנדסה חקלאית. מהנדסים חקלאיים רבים מועסקים בצה"ל בפיתוח נגמ"שים, טנקים וכלי לחימה הנדרשים לעבירות בשטחים קשים בגלל הידע הנרחב שיש בידם על יחסי מכונה-קרקע.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **הנדסה חקלאית** |
| ויקישיתוף תמונות ומדיה בוויקישיתוף: **הנדסה חקלאית** |

* הנדסה חקלאית, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293809405171
* BNE: XX539001
* BnF: cb119778513 (data)
* GND: 4034389-3
* LCCN: sh85002313
* NARA: 10638796
* NDL: 00568624
* NKC: ph118306

 |
**מכניסי רחמים** הוא שיר רגש, שהלחין חיים בנט והפך ללהיט שגרר מספר רב של ביצועים ושל גרסאות כיסוי.

היסטוריה וביצועים
-----------------

השיר יצא והולחן על ידי המלחין חיים בנט במסגרת המקהלה של "רננו חסידים" של חסידות סערט ויז'ניץ לקראת ימי הסליחות בשנת תשמ"ח, הסולן של השיר במקור היה שלמה כהן, מקור למילות השיר הוא הפיוט לימים נוראים מכניסי רחמים הנאמר על ידי קהילות שונות בעם ישראל.

השיר יצא לראשונה ב-1992 בדיסק "מכניסי רחמים" של שלמה כהן, ב-1997 יצא באלבום "הנשמה לך 1" של תזמורת שלהבת וגלעד פוטולסקי, ב-2010 יצא באלבום אוחילה של אודהליה ברלין, ב-2014 יצא באלבום "שרים בתפילה" של יצחק מאיר ועוד.

השיר בוצע גם על ידי אברהם פריד, מרדכי בן-דוד, יונתן שינפלד, מוטי שטיינמץ, יעקב שוואקי, שמואל ברונר ועוד.

בשנת תשע"ב (2012) זכה חיים בנט בפרס אקו"ם על הישג מיוחד בתחום הזמר החסידי. בין החלטת השופטים נכתב: "כי יצירתו הקלאסית והמרגשת "מכניסי רחמים" ליוותה את עם ישראל בשעות קשות שבהן לא נותר אלא לעמוד בתחינה בפני יוצר כל.

אברהם פריד אף התבטא כי זה השיר שלא שלו שהוא הכי אוהב.

קישורים חיצוניים
----------------

* מכניסי רחמים, בביצוע המקורי מקהלת רננו חסידים, סרטון באתר יוטיוב

הערות שוליים
------------

1. ↑  מכניסי רחמים ביוטיוב
2. ↑  אודהליה ברלין - מכניסי רחמים ביוטיוב
3. ↑  יצחק מאיר - מכניסי רחמים ביוטיוב
4. ↑  אברהם פריד - מכניסי רחמים ביוטיוב
5. ↑  מרדכי בן דוד -מכניסי רחמים
6. ↑  יונתן שינפלד והחזן ישראל רנד - מכניסי רחמים ביוטיוב
7. ↑  מכניסי רחמים ביוטיוב
8. ↑  אתר אקו"ם
**זאב (ווֹוׇה) צוק-רם** היה ראש רשות החירום הלאומית (רח״ל) בעברו שימש כסגן ראש המטה לביטחון לאומי, קצין צה"ל במילואים בדרגת תת-אלוף.

ביוגרפיה
--------

צוק-רם עשה את מרבית שירותו הצבאי במערך הנ"מ. שימש מפקד סוללת הוק, בשנים 1982 עד 1984 פיקד על יטנ"מ 138 (יחידת טילי נ"מ הוק). בשנים 1990 עד 1993 פיקד על אגד נ"מ בפיקוד הצפון. למד במכללה לביטחון לאומי ולאחר מכן שירת בפיקוד העורף. שימש קצין אג"ם של הפיקוד וראש מטה הפיקוד. ב-2001 השתחרר משירות הקבע.

לאחר שחרורו משירות הקבע עבד במטה ללוחמה בטרור. בשנת 2006 היה מנכ"ל פאפס פור פיס בישראל. בעקבות מלחמת לבנון השנייה עמד בראש צוות ההקמה של רשות חירום לאומית במשרד הביטחון ועם הקמתה ב-2007 מונה לעמוד בראשה. ב-2011 הודח מהתפקיד בידי השר להגנת העורף, מתן וילנאי. בתפקידו הבא מונה לראש האגף למדיניות ביטחון פנים ועורף וסגן ראש המטה לביטחון לאומי.

באוקטובר 2018, מונה בשנית צוק-רם לתפקיד ראש רח״ל, על ידי השר אביגדור ליברמן. הוא פרש מתפקידו בנובמבר 2019. ביוני 2020 מונה לראש אגף חירום וביטחון בחברת נגה - ניהול מערכת החשמל, חברה ממשלתית לניהול מערכת החשמל בישראל.

קישורים חיצוניים
----------------

* אמיר בוחבוט, וילנאי הדיח את ראש רשות החירום הלאומית, באתר nrg‏, 16 בפברואר 2011
* זאב צוק-רם, ‏"להיערך למשבר שיימשך חצי שנה", באתר ישראל היום, 12 במרץ 2020 – בהתייחס להתפשטות הקורונה בישראל
אנדרטה בעיירה לזכר חללי מלחמת העולם השנייה
**טורנאליה** (בסלובקית: **Tornaľa**; בהונגרית: **Tornalja**; נודעה בעבר בשם **שפריקובו**, בסלובקית: **Šafárikovo**) היא עיירה במחוז באנסקה ביסטריצה שבסלובקיה.

העיירה נמצאת בחלק הדרומי של סלובקיה בקרבת הגבול ההונגרי, הערים ההונגריות אשר נמצאות בקרבתה הן פוטנוק ומישקולץ והערים הסלובקיות שבקרבתה הן לושנץ ורימבסקה סובוטה (אנ'). העיירה נמצאת בנפת רבוצה (אנ') שבמחוז באנסקה ביסטריצה. העיירה שוכנת על גדות הנהר סלאנה וממוקמת על צומת דרכים חשוב של הכבישים הראשיים בגבול שבין סלובקיה להונגריה.

היסטוריה
--------

האזור בו נמצאת העיירה היה מיושב כבר בתקופת הברונזה כפי שמעידים ממצאים ארכאולוגיים. טורנאליה נזכרת לראשונה משנת 1245 כאחוזה של האצילים טורנאי. העיירה נשלטה בידי האימפריה העות'מאנית כחלק מסנג'ק פילקובו (אנ') בשנים 1554–1593 ו 1596–1686. לאחר הפשרה האוסטרו–הונגרית של 1867 החלה התפתחות כלכלית עצומה בעיירה, נסללו כבישים רבים שהפכו את העיירה למקום אסטרטגי שבו עוברות דרכי מסחר רבות.

עד מלחמת העולם הראשונה הייתה העיירה בתחומי הונגריה, אך בשנת 1920 בעקבות התפרקות האימפריה האוסטרו-הונגרית והסכם טריאנון העיירה סופחה לריבונות צ'כוסלובקיה. ב־2 בנובמבר 1938 בעקבות בוררות וינה הראשונה חזרה העיירה לריבונות הונגריה.

ב־19 במרץ 1944 נכנס הצבא הגרמני להונגריה. וב־21 באפריל 1944 הוכנסו יהודי העיירה לגטו, ב־4 ביוני 1944 הועברו היהודים לגטו במישקולץ ומשם גורשו בין 12 ל־15 ביוני 1944 למחנה ההשמדה אושוויץ שבפולין. ב־19 בדצמבר 1944 שוחררה העיירה בידי הצבא האדום וחזרה לשליטת צ'כוסלובקיה. מאז 1 בינואר 1993, בעקבות פירוק צ'כוסלובקיה, העיירה תחת ריבונות סלובקיה.

כלכלה ואוכלוסיית העיר
---------------------

התושבים התפרנסו בעבר בעיקר מחקלאות וממסחר אך כיום התעסוקה מבוססת בעיקר סביב מפעלי תעשיית חומרי הבניין, המזון והבגדים. על פי מפקד האוכלוסין בשנת 2011 התגוררו בעיירה 7,509 תושבים ומהם:

|  |  |
| --- | --- |
| הונגרים | 4331 |
| סלובקים | 2262 |
| לא מזוהה | 523 |
| צוענים | 334 |
| אחר | 59 |

ערים תאומות
-----------

טורנאליה היא עיר תאומה של הערים הבאות:

* הונגריההונגריה הבש, הונגריה
* פוליןפולין טרנוב (אנ'), פולין
* רומניהרומניה ואליה לוי מיכאי (אנ'), רומניה
* הונגריההונגריה פוטנוק, הונגריה

גלריה
-----

* בית הספר של העיירהבית הספר של העיירה
* כנסייה בעיירהכנסייה בעיירה
* 
*

ראו גם
------

* קהילת יהודי טורנאליה

קישורים חיצוניים
----------------

ויקישיתוף מדיה וקבצים בנושא **טורנאליה** בוויקישיתוף
* 

* אתר האינטרנט הרשמי של טורנאליה
* "טורנאליה", באתר JewishGen (באנגלית)
* קהילת יהודי שאפאריקובו, באתר בית התפוצות
* טורנליה (Tornalja), ב"אנציקלופדיה של הגטאות", באתר "יד ושם"

הערות שוליים
------------

1. ↑  Z histórie, TORNAL'A, ‏8.11.2019 (בסלובקית)
2. ↑  האנציקלופדיה של הגטאות - טורנליה (Tornalja), באתר יד ושם
3. ↑  קהילת יהודי שאפאריקובו, באתר "אנו – מוזיאון העם היהודי"
4. ↑  Tornaľa - História, Slovensko (בסלובקית)
5. ↑  Družobné mestá, TORNAL'A, ‏3.10.2013 (בסלובקית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007415902805171
* GND: 4472495-0
* NKC: ge239753
* VIAF: 244724447
* WorldCat (עם VIAF): 244724447

 |
משולש ואן ארקל-קטלאר
**משולש ואן ארקל-קטלאר** (או משולש קטלאר; אנגלית: **Van Arkel–Ketelaar triangle**) הוא מודל גרפי המשמש **להערכת** סוג הקשר הכימי בתרכובות על בסיס ערכי האלקטרושליליות של האטומים המרכיבים את התרכובת.

המודל הוצע על ידי הכימאי הגרמני, אנטון אדוארד ואן ארקל (1893-1976), והכימאי ההולנדי, ג'ן ארנולד אלברט קטלאר (1908-2001).

המודל
-----

המודל מורכב ממערכת צירים דו-ממדית, אשר במרכזה נמצא משולש שווה-צלעות המחולק ל-3 שטחים עיקריים, המייצגים, כל אחד, סוג קשר כימי מסוים: מתכתי, יוני וקוולנטי.

על מנת לקבוע מהו סוג הקשר עבור תרכובת נתונה, יש לבדוק מהו הערך הממוצע של האלקטרושליליות של האטומים המרכיבים את התרכובת (ציר ה-X), ואת ההפרש (בערך מוחלט) בין ערכי האלקטרושליליות של האטומים המרכיבים את התרכובת (ציר ה-Y). לאחר קביעת הערכים, יש להצליבם על גבי המשולש. **השטח בו נמצאת הנקודה בה הערכים מתכנסים מייצג את סוג הקשר הכימי בתרכובת.**

**הערה:** ציר ה-X במודל מתחיל מהערך 0.8 ולא מ-0, כיוון שזהו ערך האלקטרושליליות הנמוך ביותר האפשרי - עבור צסיום. הציר מסתיים ב-4, שזהו הערך המרבי האפשרי - פלואור.

דוגמאות
-------

| סוג הקשר הכימי על פי משולש **ואן ארקל-קטלאר** |
| --- |
| מס' | שם התרכובת | נוסחה כימית | הפרש האלקטרושליליות | ממוצע האלקטרושליליות | סוג הקשר הכימי
(על סמך 2 הערכים שחושבו) |
| 1 | נתרן כלורי | NaCl | 
3.16 (Cl) - 0.93 (Na) = 2.23 | 
[3.16 (Cl) + 0.93 (Na)]/2 = 2.045 | יוני |
| 2 | נחושת-אבץ | CuZn | 
1.9 (Cu) - 1.65 (Zn) = 0.25 | 
[1.9 (Cu) + 1.65 (Zn)]/2 = 1.775 | מתכתי |
| 3 | מימן יודי | HI | 
2.66 (I) - 2.2 (H) = 0.46 | 
[2.66 (I) + 2.2 (H)]/2 = 2.43 | קוולנטי |

ראו גם
------

* קשר כימי
* אלקטרושליליות

קישורים חיצוניים
----------------

ויקישיתוף מדיה וקבצים בנושא **משולש ואן ארקל-קטלאר** בוויקישיתוף
* משולש קטלאר, youtube
סובמן (משמאל) עם ולדימיר פוטין, 2001
**חאזרת מג'ידוביץ סובמן** (ברוסית: **Хазре́т Меджи́дович Совмен**; נולד ב-1 במאי 1937) הוא פוליטיקאי רוסי לשעבר ואיש עסקים מצליח ממוצא צ'רקסי. סובמן כיהן כנשיאה השני של אדיגיה, אחת משלוש הרפובליקות הצ'רקסיות בצפון הקווקז.
בנוסף, מחזיק סובמן תואר פרופסור מטעם אוניברסיטת מייקופ, והוא מייסדה ונשיאה של חברת "פוליוס", חברת כריית הזהב המובילה ברוסיה.

ביוגרפיה
--------

סובמן נולד ב-1937 בעיירה אפיפסיפ שבאדיגיה. ב-1961, עם סיום לימודיו התיכוניים ושירות בצבא בחיל הים הרוסי, החל סובמן לעבוד בתור נהג בולדוזר במכרה זהב במחוז מגדן. במקביל הוא סיים לימודי הנדסה במכון למהנדסי כרייה בלנינגרד. ב-1966 נבחר כיושב ראש קואפרטיב כריית הזהב "וושכוד" וב-1969 כיושב ראש של חברת "סויוז". ב-1980 ייסד את חברת "פוליוס" שהייתה פעילה בכריית זהב במחוז קרסנויארסק.

### קריירה פוליטית

בשנת 2000 התמנה סובמן כראש מפלגת "אדיגיה שלנו", אשר זכתה במושבים רבים בבחירות. הוא היה ממתנגדיו העיקריים של נשיא אדיגיה דאז אסלן דז'רימוב. 

ב- 2001 הכריז על מועמדותו לנשיאות הרפובליקה. הוא נכנס לתפקידו ב-8 בפברואר 2002 במקומו של אסלן דז'רימוב וכיהן כנשיא הרפובליקה עד 13 בינואר 2007, אז הוחלף על ידי נשיא אדיגיה הנוכחי, אסלן תחאקושינוב. בתקופת כהונה כנשיא הוא מכר את החזקותיו בחברות לכריית זהב.

סובמן נחשב לאחד מתומכיו של ולדימיר פוטין וחבר במפלגת רוסיה המאוחדת.

קישורים חיצוניים
----------------

ויקישיתוף מדיה וקבצים בנושא **חאזרת סובמן** בוויקישיתוף
הטוריאי המפורסם במקדש השינטו באיצוקושימה
טוריאי על הר פוג'י, סמוך לפסגה
**טוֹרִיאִי** (יפנית **鳥居**) הוא שער מסורתי יפני הנמצא בכניסה למקדשי שינטו, לעיתים גם במקדשים בודהיסטים. לטוריאי שני עמודים ניצבים הנושאים שתי קורות אופקיות, ופעמים רבות הוא צבוע בוורמיליון (אדום-כתום). באופן מסורתי עשוי הטוריאי מעץ או מאבן, אם כי בשנים האחרונות החלו להופיע שערים עשויים פלדה או פלדת אל-חלד. הטוריאי מסמל את החיץ שבין המקדש הקדוש לחוץ שאינו קדוש, ומאמינים תורמים טוריאי כאות תודה על הצלחתם. על טוריאי מופיע פעמים רבות לוח ועליו כיתוב כלשהו. 

מקור השם אינו ידוע, ואחת הסברות היא שהשערים הוקמו כמקום מנוחה לציפורים, הנחשבות בשינטו לשליחותיהם של האלים. ראיה לסברה זו מצויה בפירוק המצרף **鳥** (**טוֹרי** - "ציפור") ו-**居** (**אִי** - "מקום"). תאוריה אחרת כי המילה באה מהפועל **通り入る** (**טוֹרִי-אִירוּ** - "לעבור דרך ולהיכנס").

ראו גם
------

* טוראנה
* אדריכלות השינטו

קישורים חיצוניים
----------------

ויקישיתוף מדיה וקבצים בנושא **טוריאי** בוויקישיתוף
* טוריאי באנציקלופדיה לשינטו

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00573315

 |
**ברנהרד פאול "באדי" אליאס** (**Bernhard Paul "Buddy" Elias**‏; 2 ביוני 1925 - 16 במרץ 2015) היה שחקן קולנוע, טלוויזיה ותיאטרון שווייצרי-יהודי ונשיא קרן אנה פרנק - קרן שהוקדשה לשימור זכרה של בת דודתו אנה פרנק.

קורות חיים
----------

אליאס נולד ב-2 ביוני 1925 בעיר פרנקפורט, רפובליקת וויימאר. אביו היה אריך אליאס, ואמו הייתה הלנה לבית פרנק, אחותו של אוטו פרנק ודודתה של אנה פרנק. ב-1929 אביו התמנה למנהל סניף של חברת אופקטה בעיר בזל. ב-1931 עברה המשפחה לשם. ב-1947 הוא החל לעבור בתערוכת הקרח הולידיי אוף אייס (Holiday on Ice) בברמן.

קריירת משחק
-----------

ב-1976 שיחק בסדרת הטלוויזיה "סיפורים פריזאיים", וב-1979 שיחק בסרט המערב גרמני "דוד" העוסק בבנו של רב בשואה המנסה לגייס כסף כדי להימלט. באותה שנה הוא שיחק גם בסרטו של מנחם גולן "הקוסם מלובלין". באמצע שנות השבעים הוא החל להופיע בעיקר בהפקות הקשורות לשואה. בין הסרטים הידועים בהם שיחק ניתן למנות את "אהבה במחשבה" ו"ציידי האוצרות".

אליאס היה בן דוד ראשון של מרגוט ואנה פרנק. בילדותם, היו אליאס ואנה חברים קרובים, ואנה מזכירה אותו מספר פעמים ביומנה בכינוי החיבה "ברנד". ב-1942 נותק הקשר בין משפחת אליאס למשפחת פרנק, אשר ירדה למסתור באמסטרדם. אנה ומרגוט, וכן אמם אדית פרנק נרצחו במחנות השמדה. רק אוטו פרנק שרד וקיבל את יומניה של אנה מידי מיפ חיס. משפחת אליאס סייעה לאוטו לשמר את זכרה של בתו, והקימה עמו את קרן אנה פרנק. אוטו פרנק נפטר ב-1980, והוריש לברנהרד את תפקידו כנשיא הקרן. אליאס לחם כדי שזכרה של בת דותו ישמר באופן הראוי, ובתקופתו פרץ סכסוך בין קרן אנה פרנק לבין בית אנה פרנק בשאלת הבעלות על היומנים המקוריים ואופן הצגתם של המסמכים. ב-2011 גילתה אשתו, שניקתה את עליית הגג שלהם, כ-6,000 מכתבים, גלויות ותמונות, ששלחו בני משפחת פרנק, כולל אנה, לאליאס. הגילוי הוביל לפרסום הספר "אוצרות מעליית הגג" שראה אור באנגלית ב-2011.

אליאס התגורר בבזל עם אשתו, השחקנית גרטי אליאס (לבית וויידנר), שם מת ב-16 במרץ 2015. הוא היה קרוב המשפחה האחרון של אנה פרנק. היו להם שני בנים, פטריק ואוליבר, שהפכו גם הם לשחקנים.

קישורים חיצוניים
----------------

ויקישיתוף מדיה וקבצים בנושא **ברנהרד אליאס** בוויקישיתוף

* ברנהרד אליאס, במסד הנתונים הקולנועיים IMDb (באנגלית)
* ברנהרד אליאס, באתר AllMovie (באנגלית)
* ברנהרד אליאס, במסד הנתונים הקולנועיים KinoPoisk (ברוסית)
* ברנהרד אליאס, באתר Discogs (באנגלית)
* ברנהרד אליאס, באתר "Find a Grave" (באנגלית)
* אתר למנויים בלבד עופר אדרת, בן דודה של אנה פרנק זכר ששיחקו מחבואים, באתר הארץ, 28 במרץ 2015

הערות שוליים
------------

1. ↑  אנה פרנק, **יומן**, הוצאת דביר, 2007. עמ' 57 עמ' 304.
2. ↑  אתר הקרן
3. ↑  אתר למנויים בלבד סקוט סאייר, כבר לא רק סיפורה של נערה יהודיה, באתר הארץ, 21 ביוני 2013.
4. ↑  אתר למנויים בלבד עופר אדרת, בן דודה של אנה פרנק זכר ששיחקו מחבואים, באתר הארץ, 28 במרץ 2015.

|  |  |
| --- | --- |
| בקרת זהויות עריכת הנתון בוויקינתונים | 
* GND: 129090646
* ISNI: 0000 0000 2801 0033
* NTA: 202618595
* SUDOC: 17222523X
* TLS: Buddy\_Elias
* VIAF: 6001753
* WorldCat: viaf-6001753

 |
**ברנהרד הראשון, מרקיז באדן** (1364 – 5 באפריל 1431) היה מרקיז באדן בין השנים 1391 ל-1431.

ביוגרפיה
--------

הוא היה בנם הבכור של רודולף השישי, מרקיז באדן ומתילדה משפונהיים. הוא ואחיו רודולף השביעי, מרקיז באדן-באדן חתמו על חוזה ירושה בשנת 1380, לפיו ניתן לחלק את המרקיזות רק בין צאצאים גברים למשך שני דורות. רודולף השביעי קיבל לאחר מכן את האזורים הדרומיים מאטלינגן דרך ראשטט לבאדן-באדן, ברנהרד עצמו קיבל את האזורים סביב דורלאך ופפורצהיים.

מושב משפחתו היה במבצר הוהנבאדן מעל המרחצאות התרמיים של העיר באדן. במהלך שלטונו הוא הרחיב את הטירה מהמבנה הגותי הבסיסי. ב-25 ביולי 1415 תמורת 80 גילדן רייני, הוא רכש את האכברג, הוהינגן, אובר-אוזנברג ואת העיירה סולצבורג בבאדן העילית מאוטו השני, מרקיז באדן-האכברג. בתקופה זו היו לו מחלוקות רבות עם הערים שטרסבורג, שפייר ועם המלך רופרכט הראשון. יורשו יאקוב הראשון הרחיב עוד יותר את הטירה למבצר.

משפחתו
------

ב-22 ביוני 1368 התארס ברנהרד הראשון עם מרגרטה מההנברג, בתו היחידה ויורשתו של רודולף השלישי, רוזן הוהנברג. הנישואים הרשמיים התקיימו שש עשרה שנים מאוחר יותר, ב-1 בספטמבר 1384. לא היו להם ילדים ולבסוף התגרשו ב-1391.

ב-15 בספטמבר 1397 ניתן פטור של האפיפיור לנישואים עתידיים בין ברנרד הראשון לאנה, בתו של הרוזן לודוויג האחד עשר, רוזן אטינגן, משום שהיו קשורים בדרגה הרביעית האסורה של קרבה. הנישואין התקיימו ב-27 במרץ 1398, ונולדו להם עשרה ילדים:

* אנה (15 במרץ 1399 – לאחר 6 בדצמבר 1421), התחתנה עם לודוויג הרביעי מליכטנברג
* ביאטריקס (24 ביוני 1400 – 1452), התחתנה עם אמיך השישי, רוזן ליינינגן-הרטנבורג
* מטילדה (11 בדצמבר 1401 – 18 באפריל 1402).
* מרגרטה (25 בינואר 1404 – 7 בנובמבר 1442), התחתנה עם אדולף השני, רוזן נסאו-וייסבאדן-אידשטיין
* יאקוב (15 במרץ 1407 – 13 באוקטובר 1453)
* אגנס (25 במרץ 1408 – בינואר 1473), התחתנה עם גרהרד השביעי, רוזן הולשטיין-רנדסבורג ולאחר מכן התחתנה בחשאי עם הנס פון לוון
* אורסולה (24 באוקטובר 1409 – 24 במרץ 1429), התחתנה עם גוטפריד התשיעי, רוזן זיגנהיין ולאחר מכן התחתנה עם אולריך השני, דוכס טק
* ברנהרד (31 באוקטובר 1412 – 27 ביולי 1424).
* בריגיטה (1 בינואר 1416 – לאחר 24 ביולי 1441).
* רודולף (13 ביולי 1417 – אוגוסט 1424).

היו לו גם שני ילדים לא חוקיים:

* ברנהרד, כומר בבזיגהיים (בין 1422 ל-1439) וקנון בקתדרלת בזל ב-1439.
* אנה (נפטרה לפני 12 במאי 1449), נישאה לפני 1439 לפול לוטראן פון ארטרין, פוגט מפפורצהיים ב-1453.

קישורים חיצוניים
----------------

ויקישיתוף מדיה וקבצים בנושא **ברנהרד הראשון, מרקיז באדן-באדן** בוויקישיתוף
* ברנהרד הראשון, מרקיז באדן-באדן, באתר "Find a Grave" (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* GND: 118656341
* VIAF: 30330525
* WorldCat: viaf-30330525

 |
**ברנהרד השביעי, הלורד של ליפה** (בגרמנית: **Bernhard VII. zur Lippe**; ‏ 4 בדצמבר 1428 – 2 באפריל 1511) היה הלורד של ליפה משנת 1429 עד מותו. בשל הסכסוכים הרבים בהם היה מעורב, הוא זכה לכינוי "המתלהם". הוא היה השליט האירופי ששלט במשך הזמן הארוך ביותר.

ביוגרפיה
--------

ברנהרד נולד ב-4 בדצמבר 1428, והיה הבן הבכור של זימון הרביעי, הלורד של ליפה, ומרגרטה מבראונשווייג-גרובנהאגן. בשנת 1429, עוד לפני יום הולדתו הראשון מת אביו, וברנהרד עלה לשלטון במקומו, ועמד תחת העוצרות ואפוטרופסות של דודו אוטו. בשנת 1446 מת אוטו, ודודו הגדול הארכיבישוף דיטריך השני מקלן, מונה לעוצר. דיטריך יוצג על ידי עוזרו בליפה, יוהאן מלנבק.

בשנת 1444, ברנהרד חתם על הסכם עם אדולף הראשון, דוכס קלווה, שבו הוא ויתר לאדולף 50% מהשליטה בעיר ליפשטדט, אשר הייתה משועבדת לקלווה. באותו הזמן, הוא הצטרף לברית, במה שנקרא סכסוך זסט, נגד הארכיבישוף דיטריך השני מקלן. בשנת 1447, דיטריך קרא לצבא הבוהמי, אשר הרס את הצד של ליפה ולא החריב את העיר בלומברג על המישור. הצבא הבוהמי גם הטיל מצור על הערים ליפשטדט וזסט, אבל לא הצליח לכובשן.

לאחר שיושב הסכסוך בשנת 1449, התיישב ברנהרד בטירת בלומברג. בשנת 1468, הוא עבר לדטמולד, אשר באותה העת הייתה העיר הקטנה ביותר בליפה, עם רק 350 תושבים, והרחיב את טירת דטמולד.

ברנהרד היה מעורב במספר רב של סכסוכים נגד אויבים שונים, עם העברת בריתות. בשנת 1469, הוא תמך בלודוויג השני, רוזן הסן התחתית נגד אחיו היינריך השלישי, רוזן הסן העילית. מצד שני, בשנת 1464, הוא תמך באחיו, הנסיך-בישוף זימון השלישי מפאדרבורן נגד לודוויג השני, רוזן הסן התחתית, כאשר הם לחמו בסכסוך הסן-פאדרבורן על טירת קאלנברג.

משפחתו
------

ברנהרד התחתן עם אנה מהולשטיין-שאוינבורג, בתו של הרוזן אוטו השני של הולשטיין-שאוינבורג, ממנה נולדו לו הילדים הבאים:

* אנה (נולדה ב-1450), התחתנה עם אוטו השישי, רוזן הויה, ולאחריו התחתנה עם יוהאן השני, רוזן נסאו-בילשטיין
* מרגרט (נולדה ב-1452), התחתנה עם יוהאן הראשון, רוזן רייטברג
* אליזבת (נולדה ב-1460), התחתנה עם יוהאן השני, רוזן שפיגלברג, ולאחריו התחתנה עם רודולף השביעי, רוזן דיפהולץ
* ארמנגארדה (1460 – 1524), התחתנה עם יובסט הראשון, רוזן הויה
* זימון (1471–1536)
* ברנהרד
* אגנס

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* GND: 189463570
* VIAF: 220820566
* WorldCat (עם VIAF): 220820566

 |
**ברנהרד פלוקהורסט** ( גרמנית: **Bernhard Plockhorst**‏; 2 במרץ 1825 – 18 במאי 1907) היה צייר וגרפיקאי גרמני. תמונותיו עדיין פופולריות בארצות הברית ואת העתקיהן ניתן למצוא בבתים וכנסיות אמריקאיות רבות.

ביוגרפיה
--------

פלוקהורסט נולד בבראונשווייג, גרמניה, שם עבר 5 שנות לימוד בליטוגרפיה בקולג'יום קרולינום, ולאחר מכן התאמן להיות צייר אצל יוליוס שנור פון קרולספלד בדרזדן בשנת 1848, עם קארל פון פילוטי בלייפציג ובמינכן, ולבסוף עם תומאס קוטו בפריז בשנת 1853.

במינכן העתיק פלוקהורסט את ציוריהם של רובנס וטיציאן. הוא גם יצא ללמוד בבלגיה, הולנד ואיטליה לפני שהתיישב בברלין שם החל לצייר דיוקנאות, אך הוא הוכיח את כישרונו לנושאים דתיים בציור גדול ("מרי וג'ון חוזרים מקברו של ישו").

בין השנים 1866–1869 היה פרופסור בבית הספר לאמנות סכסוניה הגדולה בויימאר, שם הצייר אוטו פילץ היה אחד מתלמידיו.

פלוקהורסט חזר לברלין ושם נפטר ב -1907.

יצירה
-----

פלוקהורסט היה חבר בתנועה הנצרתיים, שדגלו באמנות רומנטית גרמנית בהשפעת האחווה הפרה-רפאליטית בבריטניה, שפנו לנושאי אמנות מימי הביניים ונושאים דתיים.

בשנת 1872 הציג פלוקהורסט ציור שנחשב במהרה ליצירתו הראשית, "קרב המלאך מיכאל עם השטן על גופתו של משה" (במוזיאון סטאטיס, קלן). עבודתו העיקרית הבאה הייתה ציור המזבח "תחייתו של ישו" לקתדרלת מרינבורג, שצויר על פי הזמנת משרד החינוך והתרבות הפרוסי.

נושאים דתיים
------------

ציורים נוספים: "ישו נפרד אמו", "ישו בדרכו לאמאוס", "ישו ומריה מגדלנה", "מציאת משה", "ישו מברך את הילדים", "לותר בערב חג המולד" (1887) ועוד.

ציורו של פלוקהורסט "המלאך השומר" (1886), מציג מלאך ושני ילדים קטנים קרוב לתהום, שוחזר כליטוגרפיה צבעונית באלפי עותקים והשפיע רבות על תמונותיהם המאוחרות של מלאכי השרת.

חלונות הזכוכית של כמה כנסיות אמריקאיות בארצות הברית מראים מוטיבים שנלקחו מפלוקהורסט, למשל: "הרועה הטוב" בקתדרלה הרומית-קתולית של סנט פול בבירמינגהם, אלבמה, "המולד" בכנסייה האפיסקופלית עמנואל בשאווינה, אוקלהומה; "הרועה הטוב" בכנסייה הפרסביטריאנית הראשונה בטולסה, אוקלהומה; "משה מגיש את עשרת הדיברות לאהרון על הר סיני" בכנסיית הקהילה הראשונה, מישיגן; "הרועה הטוב" בכנסיית ציון הלותרנית, בולטימור, ו"הבריחה למצרים" בכנסיית סטנפורד ממוריאל.

פורטרטים
--------

פלוקהורסט צייר דיוקן של המוזיקאי פרנץ ליסט (1857) ויצר דיוקנאות של אנשים חשובים אחרים כמו אזרח הכבוד של לייפציג קרל למפה, דייוויד הנסמן וילדי משפחה פלצמן. הוא צייר את אנשי האצולה הגרמנית כמו הקיסר וילהלם הראשון ואשתו אוגוסטה (1888).

גלריה
-----

* הרועה הטובהרועה הטוב
* ישו מברך ילדיםישו מברך ילדים
* המלאך השומרהמלאך השומר
* דיוקןדיוקן

קישורים חיצוניים
----------------

ויקישיתוף מדיה וקבצים בנושא **ברנהרד פלוקהורסט** בוויקישיתוף

הערות שוליים
------------

1. ↑ . In: Hans Vollmer (Hrsg.): Begründet von Ulrich Thieme und Felix Becker. Band 25: *Moehring–Olivié*. E. A. Seemann, Leipzig 1931, S. 155.
2. ↑  Friedrich von Boetticher, **Malerwerke des neunzehnten Jahrhunderts: Beitrag zur Kunstgeschichte**, F. v. Boetticher, 1898. (בgerman)
3. ↑  emmabuckles, The Good Shepherd Window, Magic City Religion, ‏2020-11-19 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 116245921
* ISNI: 0000 0000 6675 8288
* LCCN: n2012072410
* MusicBrainz: 6b9966c6-8f5c-404a-8d9a-ee0897c3771d
* NGV: 1172
* NKC: mub2015875334
* RKD: 63865
* ULAN: 500058303
* VIAF: 25348769
* WorldCat: lccn-n2012072410

 |
**ברנהרד הראשון, נסיך אנהלט-ברנבורג** (בגרמנית: **Bernhard I. Fürst von Anhalt-Bernburg**; ‏1218–1287) היה נסיך גרמני מבית אסקניה אשר שלט בנסיכות אנהלט-ברנבורג.

ביוגרפיה
--------

ברנהרד נולד בשנת 1218, והיה בנם של היינריך הראשון, נסיך אנהלט ואירמגרד מתורינגיה, בתו של הרמן הראשון, רוזן תורינגיה. בשנת 1212 מת סבו ברנהרד, רוזן אנהלט, ואביו ירש את רוזנות אנהלט, ובשנת 1218 הועלה למעמד נסיך.

אנהלט לאחר החלוקה בשנת 1252, שטחיו של זיגפריד בירוק
לאחר מותו של אביו בשנת 1252 חולקה נסיכות אנהלט בין האחים: היינריך השני, ירש את אשרסלבן, ברנהרד קיבל את ברנבורג, וזיגפריד ירש את צרבסט וקתן.

בשנת 1287 מת ברנהרד, ובניו יוהאן וברנהרד ירשו את נחלותיו.

משפחתו
------

ב-3 בפברואר 1258 התחתן ברנהרד בהמבורג עם סופיה מדנמרק, בתו של אבל, מלך דנמרק. ממנה היו לו שישה ילדים:

* יוהאן הראשון, נסיך אנהלט-ברנבורג (מת ב-1291)
* אלברכט, בישוף הלברשטדט (מת ב-1324)
* ברנהרד השני, נסיך אנהלט-ברנבורג (1260–1323)
* הנרי (מת ב-1324)
* רודולף הראשון
* סופיה (מתה ב-1322), התחתנה עם דיטריך השני, רוזן הונשטיין.

קישורים חיצוניים
----------------

ויקישיתוף מדיה וקבצים בנושא **ברנהרד הראשון, נסיך אנהלט-ברנבורג** בוויקישיתוף
**CEH** (ראשי תיבות באנגלית של **C**ertified **E**thical **H**acker, תרגום: *האקר אתי מוסמך*) היא הסמכה המתקבלת על ידי הוכחת הידע הדרוש להערכת רמת האבטחה של מערכות ממוחשבת, תוך מענה על שאלות הקשורות לטכניקות בדיקות חדירוּת. הקוד של בחינת CEH הוא 312-50. למרות שההסמכה (והקורס) המכונים Version 10 (גרסה 10), המבחן לא השתנה מאז v8, ולכן קוד הבחינה נשאר 312-50.

בדיקות חדירות מוזמנות על ידי ארגונים השוכרים מוסמך לפריצה אתית כדי לחדור לרשתות ולמערכות המחשב במטרה למצוא ולתקן פגיעויות אבטחה. ה - EC-Council מציעה עוד הסמכה, המכונה CNDA (אדריכל הגנת רשת מוסמך). אישור זה נועד עבור סוכנויות של ממשלת ארצות הברית וזמין רק לחברים של סוכנויות ממשלתיות מסוימות, כולל כמה קבלנים פרטיים של הממשלה, בעיקר תוך עמידה בהנחיית משרד ההגנה 8570.01-M.

הערות שוליים
------------

1. ↑  "Certified Ethical Hacking v9 (CEH v10) Certification and Training Course" (PDF). *www.eccouncil.org*. נבדק ב-2016-09-27.
2. ↑  "Ethical Hacking, Undergraduate Program, Abertay University". *www.abertay.ac.uk*. אורכב מ-המקור ב-2016-03-24. נבדק ב-2016-03-28.
3. ↑  "Certified Network Defense Architect - EC-Council". *eccouncil.org*. אורכב מ-המקור ב-2012-06-12.
**קרל אמיל לוונהאופט "הזקן"** (בשוודית: **Charles Emil Lewenhaupt**;‏ 28 במרץ 1691 – 4 באוגוסט 1743) היה גנרל שוודי אשר התבלט במהלך המלחמה הרוסית-שוודית (1741–1743).

ביוגרפיה
--------

לוונהאופט נולד ב-28 במרץ 1691 בסטוקהולם בירת שוודיה. אביו היה הרוזן קרל גוסטף לוונהאופט ואמו הייתה הרוזנת אמליה קוניגסמרק. בגיל 16 הוא נכנס התגייס לצבא הרפובליקה ההולנדית שם הגיע לדרגת קפטן בשנת 1709. שנה לאחר מכן הוא עזב את הצבא ההולנדי והתגייס לצבא שוודיה. הוא הועלה לדרגת לוטננט קולונל ולחם במהלך המלחמה הצפונית הגדולה.

בשנת 1720 התחתן לוונהאופט עם ביאטה קרונהאלם. לזוג נולד בן אחד, קרל אמיל לוונהאופט הצעיר. בשנת 1722 הוא הועלה לדרגת גנרל מיור. במקביל לקריירה הצבאית, הוא פיתח גם קריירה פוליטית. הוא היה חבר בריקסדאג והשתייך למפלגת הכובעים. הוא נמנה בין הגורמים הבולטים בהחלטתה של שוודיה לצאת למלחמה כנגד האימפריה הרוסית בשנת 1741. מלחמה זו ידועה בשם המלחמה הרוסית-שוודית (1741–1743), והיא התרחשה במקביל למלחמת הירושה האוסטרית אשר בה צידדה שוודיה בצרפת ופרוסיה, בעוד רוסיה צידדה בבריטניה ואוסטריה. לוונהאופט מונה למפקד הכוחות השוודיים בפינלנד (במקום קרל קרונשטאדט שהתנגד למלחמה), ופיקד על פלישת הצבא השוודי לרוסיה. המלחמה הסתיימה בכישלון שוודי צורב.

לאחר המלחמה, ב-20 ביוני 1743, נידון לוונהאופט למוות על רקע ביצועים גרועים והתנהלות רשלנית לאורך המלחמה. ההוצאה להורג נקבעה ל-20 ביולי, ובהמשך נדחתה ל-30 ביולי. בנו של לוונהאופט הצליח להבריח אותו מכלאו יחד עם קבוצת תומכים, והוא ניסה לברוח לדנציג בסירה. עם זאת, הוא נתפס וראשו נערף בסטוקהולם ב-4 באוגוסט.

קישורים חיצוניים
----------------

ויקישיתוף מדיה וקבצים בנושא **קרל אמיל לוונהאופט** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 142734969
* ISNI: 0000 0001 0677 1592
* SELIBR: 268640
* VIAF: 51670246
* WorldCat: viaf-51670246

 |
**ברנהרד גרגורי** (בגרמנית: **Bernhard Gregory**;‏ 10 באפריל 1879, טאלין – 2 בפברואר 1939, ברלין), היה שחמטאי גרמני.

קריירה
------

בשנת 1902 חלק גרגורי מקום 16-19 בתחרות הנובר (ניצח: ולטר ג'ון). בשנת 1903 חלק מקום 9-10 בתחרות ברלין (ניצח: הורציו קארו). בשנת 1904 חלק מקום ראשון בתחרות רוול, וחלק מקום 7-8 בתחרות קובורג (ניצחו: אוגוסטין נוימן ומילן וידמר).  בשנת 1905 הגיע גרגורי למקום השישי בתחרות ברמן (ניצח: שוריס) וחלק מקום 14-15 בתחרות ברלין (ניצח: אריק קוהן). בשנת 1906 הגיע למקום החמישי בתחרות נירנברג (ניצח: קונליין). בשנת 1907 חלק גרגורי מקום 6–7 בתחרות ברלין (ניצח: פרנטישק טרייבל). בשנת 1908 הגיע למקום השני, אחרי וילהלם קוהן בתחרות ברלין. בדצמבר 1908 הפסיד בדו-קרב לפרנק מרשל בתוצאה 1–4.

בשנת 1909 הגיע למקום השלישי בתחרות סנקט פטרסבורג (ניצח: אלכסנדר אלכין). בשנת 1910 חלק מקום 14-15 בתחרות המבורג (ניצח: גרז רוטלוי ), והגיע למקום החמישי בתחרות ברלין (ניצח: ריצ'רד טייכמן). בשנת 1912 ניצח גרגורי בתחרות ורוצלב. בשנת 1913/14 חלק מקום 17–18 בתחרות סנקט פטרסבורג (ניצחו: אלכסנדר אלכין ואהרון נימצוביץ') אך ניצח את אלכסנדר אלכין במשחק בין השניים.   בשנת 1917 הגיע למקום התשיעי בתחרות ברלין (ניצחו: פאול יונר וו. ג'ון).

לאחר מלחמת העולם הראשונה הגיע למקום השלישי בתחרות ברלין 1919 (ניצח: ו. ג'ון). בשנת 1920 חלק מקום 6–7 בתחרות ברלין (ניצח: אלכסי סלזנייב.  בשנת 1921 הגיע למקום ה-12 בתחרות המבורג (ניצח: ארהרדט פוסט ). בשנת 1927 הגיע למקום ה-13 בתחרות ברלין (ניצח: ברתולד קוך).

גרגורי שיחק בדו-קרבות בין קבוצת ברלין לווינה בשנת 1911, בין קבוצת ברלין לפראג בשנת 1913 ובין קבוצת ברלין להולנד בשנת 1920, באמצעות הטלגרף.

קישורים חיצוניים
----------------

* ברנהרד גרגורי, באתר צ'סגיימס (באנגלית)
* תמונות רבות של ברנהרד גרגורי; הטקסט בגרמנית
* מידע כללי (באנגלית)
**טופקאפי** (באנגלית: **Topkapi**) הוא סרט מסוגת קומדיית פשע משנת 1964 בבימוי של ז'ול דאסן עם מלינה מרקורי, מקסימיליאן של ופיטר יוסטינוב בתפקידים הראשיים.

התסריט מבוסס על הרומן "אור היום" (The Light of Day) של אריק אמבלר מ-1962. חבורה קטנה של אנשים שאינם מוכרים למשטרה, מתכננת ומבצעת שוד מושלם של גנבת פגיון משובץ באיזמרגדים ממוזיאון טופקאפי באיסטנבול.

פיטר יוסטינוב זכה בפרס אוסקר לשחקן המשנה הטוב ביותר. הוא היה מועמד ביחד עם מלינה מרקורי לפרס גלובוס הזהב לשחקן הטוב ביותר - סרט קומדיה או מוזיקלי.

דאסן בחר במלחין מאנוס חג'ידאקיס לאחר שיתוף הפעולה המוצלח שלהם בסרט "רק בימי חול" מ-1960.

צילומי החוץ נערכו באיסטנבול (טורקיה) ובקוואלה (יוון).

תקציר העלילה
------------

אליזבת "ליז" ליפ מבקרת במוזיאון בארמון טופקאפי, מתלהבת מאבני האיזמרגד המשובצים בפגיון של פסל הסולטן ומחליטה לשדוד אותו. היא מגייסת את ולטר הרפר (מקסימיליאן של), עבריין צמרת שווייצרי כדי לתכנן ולבצע את הפעולה. הוא מגייס את סדריק פייג' (רוברט מורלי), גאון בבניית חפיצים, את האקרובט האילם, "האיש המעופף" ג'וליו (ז'יל סיגל) ואת איש השרירים הנס (ג'ס האן).

בתחילה הוא מתכנן שוד אלים. הוא שוכר מכונית לינקולן ובתא המטען הוא מחביא נשק, חומר נפץ ורימוני עשן.

הרפר וליז מגיעים לקוואלה הסמוכה לגבול הטורקי שם הם מוצאים בנמל את סימון סימפסון (פיטר יוסטינוב). הם מציעים לו סכום כסף גדול כדי שיעביר את המכונית לאיסטנבול.

בתחנת הגבול הטורקית מתברר שלדרכונו אין תוקף ולאחר חיפוש במכונית מתגלים אמצעי הלחימה שלא ידע על קיומם. הטורקים החושדים כי מדובר בטרוריסט, עוצרים אותו אבל כעבור זמן קצר הם משחררים אותו לאחר הסכמתו כי ידווח להם על כל המשתתפים. הם מזהירים אותו כי הם עוקבים כל הזמן אחריו ושאר החבורה. סימפסון נשאר באיסטנבול כנהג החבורה. הם משתכנים במלון קטן ובו טבח שיכור (אקים טמירוף) המשוכנע שהם מרגלים רוסים. באחד הקטטות שלו נפצע איש השרירים הנס בידיו וסימפסון נבחר כמחליפו. סימפסון מוכנס לסוד הפעולה בהבטחה שיקבל 10,000 דולר. הוא מסכים אך מגלה שכולם נמצאים תחת המעקב של הטורקים וכן שהוא סובל מפחד גבהים.

ולטר מחליט בכל זאת להמשיך בתוכנית. הם נוסעים לבאזאר הגדול ולתחרות היאבקות באצטדיון. הטורקים עוקבים אחריהם אך הם מצליחים להתחמק ולהגיע למוזיאון טופקאקפי שם מחכה להם ג'וזף (ג'ו דאסן).

בפעולה מתוחכמת הם מצליחים לגנוב את הפגיון על ידי השתלשלות של "האיש המעופף" מהגג ולשים במקומו פגיון דומה בלי להפעיל את החיישנים ברצפת המוזיאון. בעת הפעולה נכנסות כמה ציפורים דרך החלון הפתוח. הם מוסרים את הפגיון לג'וסף בתקווה שיבריח אותו מטורקיה.

לאחר השוד הם מחליטים ללכת לבולשת הטורקית ולומר להם ש"גילו" אמצעי לחימה במכוניתם. הקצין הטורקי מראה להם שהדבר ידוע לו אך עדיין לא יודע מה הם עשו. רק לאחר שהציפורים מפעילות את מנגנון האזעקה במוזיאון הוא מבין ואומר להם ש"ציפור קטנה לחשה לי..."

בסיום הסרט נראים כל אנשי החבורה בבגדי אסירים בבית הסוהר כשהם פוסעים במעגל לקול הקצב של הסוהרים. כשהם נחים, מתקרבת ליז לוולטר ואומרת לו שהיא מתכננת לאחר השחרור, לגנוב את תכשיטי בית רומנוב מהקרמלין במוסקבה.

קישורים חיצוניים
----------------

ויקישיתוף מדיה וקבצים בנושא **טופקאפי** בוויקישיתוף

* "טופקאפי", במסד הנתונים הקולנועיים IMDb (באנגלית)
* "טופקאפי", באתר נטפליקס
* "טופקאפי", באתר AllMovie (באנגלית)
* "טופקאפי", באתר Rotten Tomatoes (באנגלית)
* "טופקאפי", באתר אידיבי
* "טופקאפי", במסד הנתונים הקולנועיים KinoPoisk (ברוסית)
* קדימון לסרט טופקאפי, באתר יוטיוב
* מחווה לסרט טופקאפי עם הפסקול של מאנוס חג'דאקיס, באתר יוטיוב
**CBL-Mariner** (CBL ראשי תיבות של: **C**ommon **B**ase **L**inux) היא מערכת הפעלה חינמית וקוד פתוח, מבוססת לינוקס שפותחה על ידי מיקרוסופט במיוחד עבור תשתית ענן. היא משמשת את Microsoft Azure וכן ב WSL בגרסה 2 (Windows Subsystem for Linux 2) כדי לספק את היכולת להריץ אפליקציות ממשק משתמש גרפי (GUI) ב- Windows 10, Windows 11 או Windows Server בגרסאות מתקדמות.

סקירה כללית
-----------

CBL-Mariner מפותחת על ידי "קבוצת מערכות לינוקס" (Linux Systems Group) במיקרוסופט עבור שירותי קצה שלה וכחלק מתשתית הענן שלה. החברה משתמשת בו כלינוקס הבסיסי עבור מכולות ביישום ה-Azure Stack HCI של שירותי Kubernetes ל Azure. בנוסף, CBL-Mariner משמש ב- Azure IoT Edge עבור Linux ב- Windows להפעלת עומסי עבודה של Linux ב- IoT של Windows.

בגישה דומה ל- "Container Linux", ל- CBL-Mariner יש רק את החבילות הבסיסיות הדרושות לתמיכה ולהפעלת מכולות. כלים לינוקס נפוצים משמשים להוספת חבילות וניהול עדכוני אבטחה. עדכונים מוצעים כחבילות RPM או כ"תמונות" דיסק (disk image) שלמות שניתן לפרוס לפי הצורך. השימוש ב- RPM מאפשר הוספת חבילות מותאמות אישית לתמונת CBL-Mariner בסיסית לתמיכה בתכונות ושירותים נוספים לפי הצורך. תכונות בולטות כוללות iptables מבוסס firewall, תמיכה בעדכונים חתומים, וגם הקשחת ליבה.

המערכת נפתחה על ידי מיקרוסופט בשנת 2020. קוד המקור מורשה על ידי שילוב של רישיונות קוד פתוח כולל הרישיון הציבורי הכללי של GNU ורישיון MIT וזמין ב-GitHub.

תנאים מוקדמים לבניית CBL-Mariner כוללים את שפת התכנות Go, כלי השירות של QEMU וכן RPM.

קישורים חיצוניים
----------------

* אתר האינטרנט הרשמי של CBL-Mariner
* linux.microsoft.com

הערות שוליים
------------

1. ↑  Branscombe, Mary (2 בדצמבר 2020). "What is Microsoft doing with Linux? Everything you need to know about its plans for open source". *TechRepublic*. `{{cite web}}`:  (עזרה)
2. 1 2 3  Foley, Mary Jo (11 בנובמבר 2020). "CBL-Mariner: Microsoft's internal Linux distribution for Azure first-party services and edge appliances". *ZDNet*. `{{cite web}}`:  (עזרה)
3. 1 2 3 4 5  Bisson, Simon (10 בנובמבר 2020). "Microsoft adds a new Linux: CBL-Mariner". *InfoWorld*. `{{cite web}}`:  (עזרה)
4. ↑  Foley, Mary Jo (2021-04-21). "New Windows 10 test build adds first preview of Linux GUI apps on WSL". *ZDNet* (באנגלית אמריקאית). נבדק ב-2021-04-23.
**CD** (ראשי תיבות של: **Compact Disc**) הוא תקליטור דיגיטלי שהומצא על ידי חברות סוני ופיליפס. 
ניתן לשמור עליו מוזיקה, מידע ואף סרטים (באמצעות VCD).

סימונים
-------

CD-R : התקליטור ניתן לכתיבה/צריבה פעם אחת בלבד ומרגע שהמידע נכתב עליו הוא ניתן לקריאה בלבד (Read-only), כלומר, אין אפשרות להוסיף עוד נתונים לתקליטור אפילו שנשאר עוד מקום פנוי. בעבר נקרא CD-WO (ראשי תיבות של: Compact Disc Write Once).

CD+R: בתקליטור ניתן לכתוב/לצרוב עוד נתונים אם נשאר מקום פנוי בצריבה הראשונה.

CD-RW: התקליטור ניתן למחיקה ומאפשר כתיבה/צריבה חוזרת (עם מגבלות מסוימות). 

**R** (ראשי תיבות של: **Recordable**) 

**W** (ראשי תיבות של: **Rewritable**)

מבנה ותקנים
-----------

מבחינת מבנה ומראה התקליטורים זהים לתקליטורים אחרים (ההבדל היחד הוא באופן שבו מיוצג המידע). התקליטור עשוי מחומר פלסטי שקוף בעובי 1.2 מ"מ ועליו עלה אלומיניום דק המשמש כמחזיר אור. על גבי התקליטור ערוכים תאים המסודרים בצורת ספירלה, כאשר קרן הלייזר של כונן התקליטורים מאירה על התאים הקרן מוסטת מעט ומוחזרת בחזרה וההיסט מתורגם למידע בינארי.

התקן לכתיבת וקריאת נתונים מתקליטור נוצר ב-1988 על ידי מהנדסים של חברות סוני ופיליפס וקובצו ל"ספר הכתום", שהוא אחד מ"ספרי הקשת" בהם הוגדרו התקנים בנושאי תקליטורים.

קוטרו של התקליטור הסטנדרטי הוא 120 מ"מ והוא יכול להכיל עד 74 דקות של מוזיקה. ישנם גם תקליטורים שמסוגלים להכיל 80 דקות ואף דיסקים של 90 ו-99 דקות תוך שימוש בפונקציה שנקראת Overburn. קיימים גם תקליטורים בקוטר 80 מ"מ, חלקם בממדים דומים לכרטיס אשראי, אך תקליטורים אלו נדירים יותר.

קישורים חיצוניים
----------------

ויקישיתוף מדיה וקבצים בנושא **CD-R** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph135667

 |
**קרל אדוארד פרדיננד בלשן** (בגרמנית: **Carl Eduard Ferdinand Blechen** ‏; 29 ביולי 1798 – 23 ביולי 1840) היה צייר נוף גרמני ופרופסור באקדמיה לאמנויות, ברלין. סגנונו הייחודי אופייני לאידיאלים הרומנטיים של יופי טבעי.

ביוגרפיה
--------

אביו היה פקיד מיסים זוטר מרגנסבורג. הוריו לא יכלו להרשות לעצמם לשלם עבור השכלה אמנותית ולכן הוא היה פקיד בנק ועסק במקצוע זה עד 1822, אז התעניינותו ההולכת וגוברת באמנות הובילה אותו לאקדמיה בברלין.

לאחר נסיעה קצרה בדרזדן ובשוויץ הסקסונית, חזר לברלין וקיבל תפקיד של מעצב בתיאטרון המלכותי באלכסנדרפלאץ. אבל מאוחר יותר באותה שנה הוא פוטר מהתיאטרון בגלל סכסוך מתמשך עם הזמרת הנרייט סונטאג.

הוא התחתן בשנת 1824 והיה חבר באגודת האמנים בברלין בשנת 1827.

לאחר מכן, הוא ניסה לפרנס את עצמו כאמן עצמאי. בשנת 1828 הוא ערך מסע לימודי לים הבלטי, ואחריו נסיעה לאיטליה שהפיקה מאות רישומים שעובדו אחר כך בסטודיו שלו בברלין. הוא התרשם עמוקות מהנופים שם ושינה את כל אופן הציור שלו כדי לשקף את מה שראה.

שנים אחרונות
------------

בשנת 1831, על פי המלצתו של קארל פרידריך שינקל, הוא מונה לפרופסור לציור נוף באקדמיה בברלין. למרות מינוי זה, המלך פרידריך ויליאם השלישי הזמין את בלשן לצייר את פנים בית הדקלים ליד פוטסדאם, סצנה פנימית ולא נוף חיצוני.

בשנת 1835 הוא הפך לחבר מלא באקדמיה ויצא למסע לימודים לפריז ואז הופיעו הסימפטומים הראשונים למחלת הנפש שלו.

מצבו התדרדר והוא סבל מהתקפי דיכאון קשים שאילצו אותו לצאת לחופשה מהאקדמיה בשנת 1836. בשנה שלאחר מכן הוא נאלץ להתאשפז בבית חולים. הוא הצליח לעשות טיול אחרון לדרזדן, שם יצר את הציורים האחרונים שלו.

הוא נפטר כעבור ארבע שנים, במצב של מחלת נפש מוחלטת. הוא נקבר בבית העלמין אך המיקום המדויק לא ידוע. הוא מונצח בלוחית על קיר בית העלמין.

הנצחה
-----

רחוב, פארק ובית ספר יסודי בקוטבוס נקראו על שמו. בשנת 2008 הפך מבנה בית הספר לחלק ממרכז קניות מרכזי.

מרבית עבודותיו נמצאות באוספים פרטיים. הוא היה אחד הציירים האירופאים הראשונים שייצג את התיעוש המוקדם כחלק מנופיו.

גלריה
-----

* 
* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **קרל בלשן** בוויקישיתוף

הערות שוליים
------------

1. ↑  Paul Ortwin Rave (1955), "Blechen, Karl", Neue Deutsche Biographie (NDB) (in German), 2, Berlin: Duncker & Humblot, pp. 295–295; (full text online)
2. ↑  Carl Blechen, The Interior of the Palm House on the Pfaueninsel Near Potsdam, The Art Institute of Chicago (באנגלית)
3. ↑  Shopping in Cottbus - BLECHEN CARRÉ - Das Center, www.blechen-carre.de (ב־)
4. ↑  Vignau-Wilberg, Peter. "Das ‚Walzwerk in Eberswalde’ von Carl Blechen und die frühe Industriedarstellung,"in Carl Blechen (1798 - 1840): Grenzerfahrungen - Grenzüberschreitungen, Vogel, Gerd-Helge and Barbara Baumüller, eds.. Greifswald: Steinbecker Verlag, 2000.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007272281105171
* BnF: cb119771515 (data)
* GND: 118511645
* ISNI: 0000 0000 8157 1761
* LCCN: n86148835
* MusicBrainz: 54d59153-6eb9-4dff-8997-73720db08a21
* NKC: ola2002113718
* NLP: A22255229
* NTA: 070315655
* RKD: 8950
* SELIBR: 250481
* SNAC: w6ck2qz3
* SUDOC: 027809315
* TePapa: 39229
* ULAN: 500009469
* VIAF: 76588187
* WorldCat: lccn-n86148835

 |
זכר אוכל בגמביה.
**טוקוס אדום-מקור מערבי** (שם מדעי: ***Tockus kempi***) הוא מין של טוקוס ממשפחת הקלאוניים ואחד מחמשת המינים של הקבוצה הלא-טקסונומית טוקוס אדום-מקור, אשר בעבר נחשבו למין אחד - טוקוס אדום-מקור צפוני וכמה מהחוקרים עדיין משייכים מין זה למין המקורי. תפוצת מין זה משתרעת בסוואנות ותחומי הסבכים והיערות של מערב אפריקה מסנגל וגמביה במזרח עד דרום מאוריטניה ומערב מאלי. 

הטוקוס הוא עוף קטן ביחס למשפחתו והוא בעל נוצות לבנות עם כנפיים מנומרות בשחור וזנב ארוך. הוא בעל מקור ארוך שצבעו אדום עז ובעל פס אפור-בהיר על עיניו שצבעם אפור-כהה. מין זה בעל צבעים דהויים יחסית לקרוביו החיים באזורים פתוחים יותר.

עוף זה ניזון הן על הקרקע והן באוויר או על ענפים מחרקים מעופפים שונים, טרף דומה, חולייתנים קטנים ומפירות וזרעים. כמו מרבית העופות הוא חי עם בן זוג קבוע לחיים. הנקבה מקננת בחללי עצים אותם הזכר מקרה בבוץ קשה ואדמה כדי למנוע כניסת טורפים ופגיעה אפשרית בביצים. לאחר שהגוזלים בוקעים הזכר שובר את הקיר ומשחרר את הנקבה וצאצאיה לחופשי.

קישורים חיצוניים
----------------

ויקישיתוף מדיה וקבצים בנושא **טוקוס אדום-מקור מערבי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**סקומברן מלכותי** (שם מדעי: ***Scomberomorus cavalla***) הוא מין של דג ימי ממשפחת הקולייסיים המצוי לאורך מערב האוקיינוס האטלנטי וכן במפרץ מקסיקו.

מאפיינים
--------

דג זה הוא אחד מהגדולים שבמקרלים ומגיע לאורך של 60-70 ס"מ ולמשקל של 4-14 ק"ג אך יכול להגיע גם למשקל 45 ק"ג. הוא בעל סנפירים גבוהים ומחודדים לאורך גופו, סנפיר גבי דמוי-מפרש וזנב רחב העוזר לו להאיץ ברדיפה אחרי טרף במים. הראש צר ובעל לסתות חדות ושיניים שטוחות. צבע הדג כסוף-כחול ולעיתים גם בצבע זית עם סנפירים אפורים-צהובים והגב מפוספס בפסים אופקיים צרים בצבע תכלת.

הוא חי בלהקות קטנות הנודדות בימים שלחופי אמריקה האטלנטית בין קרוליינה הצפונית לחופי ברזיל בעומק של 12-45 מטר אם כי פרטים בוגרים נצפו עד לעומק 180 מטר. הוא מצוי בעיקר במים טרופיים וסובטרופיים. כמה אוכלוסיות נפוצות בפלורידה ונודדות דרומה בחורף. הם מתרבים לאורך חופי פלורידה ולעיתים בקרוליינה באזור אוגוסט והנקבות משריצות למים מעל 50,000 ביצים אותם מפרים הזכרים.

הסקומברן הוא דג טורף מהיר כמו קרוביו, דגי הטונה והוא צד מיני דגים אחרים כמו סרדיניים, עפייניים, צניניתיים, רצועניים, מסריים, גממיתיים ודיונונים.

זהו דג מאכל פופולרי הנידוג בכמויות בין קרוליינה לטקסס והוא בעל תכולת שומן גבוהה. מצב שימורו הוא ללא חשש.

סקומברן שנידוג

ראו גם
------

* סקומברן סיני

קישורים חיצוניים
----------------

ויקישיתוף מדיה וקבצים בנושא **סקומברן מלכותי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ADW
* ITIS
* NCBI
* GBIF
 |

הערות שוליים
------------

1. ↑  סקומברן מלכותי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543423705171

 |
**קלונידין** (באנגלית: **Clonidine**; שמות מסחריים: קלוניריט Clonnirit, נורמופרסאן Normopressan) היא תרופה ותיקה לטיפול ביתר לחץ דם, ADHD, והתקפי חרדה.

מסווגת כתרופה המפעילה את הרצפטור האנדרגני אלפא 2, ומעכבת את מערכת העצבים הסימפתטית.

שימוש
-----

הורדת לחץ דם, טיפול בכאב נאורופטי, טיפול בהרעלת אופיואיד, טיפול בהזעת יתר בשינה, חומר הרדמה ווטרינרי, טיפול בהתקפי חרדה, וטיפול בנדודי שינה. אושר על ידי ה-FDA לטיפול ב-ADHD.

דרך פעולה
---------

קלונידין מוריד לחץ דם על ידי הפעלת הרצפטורים האדרנרגיים מסוג אלפא 2 במוח, הקשר בין קלונידין לרצפטור גורם לירידת רמות הסידן בעצב הקדם-סינפטי, דבר הגורם לירידת כמות השחרור של הנוירוטרנסמיטר נוראדרנלין.

תופעות לוואי
------------

תופעות הלוואי השכיחות מאוד (מעל 10% מהמשתמשים) הן: סדציה (נמנום, טשטוש, עייפות) סחרחורת בעת קימה לעמידה (כתוצאה מירידה חדה בלחץ הדם) ויובש בפה. תופעות לוואי ששכיחותן 1%–10% כוללות: דיכאון, בעיות שינה, כאב ראש, עצירות, בחילות, כאבים תחת האוזן (מבלוטות הרוק) הקאות, בעיות בזקפה, עייפות. תופעות לוואי פחות שכיחות כוללות: תפיסה מוטעית של המציאות, הזיות, סיוטים, שינויי תחושה בידיים וברגליים, דפיקות לב איטיות, תסמונת ריינו (בעיה בזרימת הדם לאצבעות הידיים והרגליים), פריחה, גרד, אורטיקריה (חרלת) תחושה כללית רעה. ותופעות לוואי נדירות (פחות מ-1 ל-1000) כוללות: הגדלת השדיים בגברים, יובש בעיניים, דפיקות לב לא רגילות ולא סדירות, יובש בריריות האף, נשירת שיער, עליה ברמת הסוכר בדם. תופעות לוואי ששכיחותן טרם נקבעה כוללות: בלבול, ירידה בחשק המיני, טשטוש ראייה, דלקת כבד (הפטיטיס) שיכולה להתבטא גם בבדיקות דם לתפקודי כבד ואצירת נוזלים (בצקות).

תופעת לוואי חמורה אחרת היא אפקט הריבאונד (rebound effect) וחזרת התסמינים ביתר עוז עם סיום הפעילות של התרופה.

הריון
-----

מסווג על ידי ה-FDA כתרופה מקטגוריה C.

קישורים חיצוניים
----------------

ויקישיתוף מדיה וקבצים בנושא **קלונידין** בוויקישיתוף
* Clonidine Side Effects
* U.S. National Library of Medicine: Drug Information Portal - Clonidine

הערות שוליים
------------

1. 1 2  מעבדות רפא בע"מ, עלון לצרכן - קלוניריט, באתר מאגר התרופות, משרד הבריאות, ‏15/03/2015
2. ↑  מעבדות רפא בע"מ, עלון לצרכן - נורמופרסאן, באתר מאגר התרופות, משרד הבריאות, ‏15/03/2015

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**טוקוס אפריקני עקוד** (שם מדעי: *Tockus fasciatus*) הוא מין של קלאו מהסוג טוקוס, שמצוי בחלקים נרחבים מאפריקה המשוונית, מגמביה למערב אוגנדה וצפון אנגולה. אורכו כ-54 ס"מ; בתי הגידול המועדפים עליו הם יערות. 

רוב גופו שחור; הבטן וקצה הזנב לבנים. המקור והמבנה דמוי-הקסדה מעליו צהובים, ועליהם כתמים שחורים. הזכר והנקבה דומים, אם כי קסדתה של הנקבה קטנה יותר. צבע גופם של פרטים צעירים דהוי יותר, והם חסרי קסדה. המעוף גלי.

הטוקוס האפריקני העקוד אוכל-כל: הוא ניזון מפירות וחרקים, וחביבים עליו במיוחד אגוזי דקל השמן. הקלאו קורא לעיתים קרובות בצליל *פיי-פיי-פיי* דמוי שריקה.

הקן מוקם בחלל בעץ. גודל התטולה מגיע עד 4 ביצים; צבען לבן. הכניסה לקן נחסמת בתחילת הקינון על ידי הנקבה: היא חוסמת אותו בעזרת שימוש בעיסה דמוית גומי שמורכבת מבוץ, לשלשת ושאריות פרי. היא משאירה רק חרך צר, דרכו הזכר יכול להביא לה מזון. כאשר בתוך העץ כבר אין מספיק מקום לגוזלים ולנקבה, הנקבה פורצת את המחסום שבנתה, ובונה אותו מחדש, כך שהגוזלים נשארים בפנים. מרגע זה ועד לפריחת הגוזלים מהקן, הזכר והנקבה מאכילים אותם.

קישורים חיצוניים
----------------

ויקישיתוף מדיה וקבצים בנושא **טוקוס אפריקני עקוד** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* GBIF
 |



1. ↑  טוקוס אפריקני עקוד באתר הרשימה האדומה של IUCN
מגוון סוגי סקונס, מלמטה בכיוון השעון: סקונס "טאטי" נמרחים בחמאה (המשולשים), סקון גבינה, סקונס "טריאקל" - מבריק ושטוח, סקון חלב מעל סקון פירות.
צורת הגשה מסורתית של סקונס: חצויים, עם ריבה ושמנת עשירה
**סקונס** (אנגלית: Scone; בעברית, **לחמנית מתוקה** בלשון יחיד) הן לחמניות מלוחות או מתוקות מהמטבח האנגלי והסקוטי. הן נאפות מחיטה, שעורה או שיבולת-שועל, בדרך כלל עם אבקת אפייה או מתפיח אחר.

אטימולוגיה
----------

על פי מילון מרים ובסטר, ייתכן שמקור השם scone במילה ההולנדית "schoonbrood" (לחם לבן), המורכבת מ-schoon (טהור, נקי) ומ-brood (לחם). בארצות הברית השם "סקונס" מתייחס לגרסאות המתוקות של המאפה, בעוד הגרסאות המלוחות מכונות "ביסקט". בקנדה מכנים את כל הסוגים "ביסקט".

סוגים
-----

בבריטניה הם עיגולים או משולשים (שנחתכו מעיגול גדול), בארצות הברית הם לעיתים גדולים יותר ומלבניים, ונאפים יבשים יותר ואף פירוריים. סקונס תעשייתיים הם בדרך כלל בצקיים יותר מאלו הביתיים.

סקונס אנגלים מכילים לרוב צימוקים, דומדמניות, גבינה או תמרים. בארצות הברית, סקונס הנמכרים בבתי קפה ממולאים לרוב באוכמניות, חמוציות, אגוזים ואפילו פתיתי שוקולד, ומקורי עוד יותר - ממתק "עדשים" משוקולד. מילויים מסורתיים יותר, הן בבריטניה והן בארצות הברית, הם תבלינים כמו פרג וקינמון.

בסקוטלנד ואלסטר הגרסאות המלוחות כוללות סקונס סודה לשתייה, הידועים גם כ"פארל" (לחם שטוח משולש, הנוצר כתוצאה מחיתוך של עיגול לארבעה) וסקונס תפוחי אדמה המכונים "טאטי", הדומים לפנקייק קטנים, דקים ומלוחים, עשויים מקמח תפוחי אדמה ומזכירים את ה"לאטקעס" - לביבות תפוחי אדמה יהודיות. סקונס תפוחי אדמה מוגשים לרוב מטוגנים כחלק מארוחת בוקר סקוטית.

סקונס הם מרכיב בסיסי בשעת התה בסגנון דבונשייר, מכונים גם "סקונס של תה" ו"סקונס שמנת".

סקונס צלויים הם סקונס המטוגנים ולא נאפים. ישנן גרסאות המכילות או מצופות גבינה, בצל, בייקון ועוד. בשפה הסקוטית סקונס כאלו מכונים "גרידל". בניו זילנד שם זה משמש לתיאור כל גרסאות הסקונס, המהווים חלק חשוב בארוחות מסורתיות.

קישורים חיצוניים
----------------

ויקישיתוף מדיה וקבצים בנושא **סקונס** בוויקישיתוף
* סקונס של תה, מאתר "על השולחן"
* קרין גורן, סקונס חמוציות, מאתר "על השולחן"
* רוני ונציה, מלכת אנגליה קפצה לביקור? הגישו לה סקונס, באתר ynet, 6 בספטמבר 2006
* סקונס דרום-אפריקאים, מאתר "הלול"
* סקונס, באתר אנציקלופדיה בריטניקה (באנגלית)

הערות שוליים
------------

1. ↑  הערך "scone" במילון מרים ובסטר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532046805171
* LCCN: sh87006148

 |